**Steaua**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când stele lucitoare vin

Pe cerul vietii-nrourat,

Şi iarna se aşează lin,

Molcomă peste-ntregul sat,

O stea.. doar una de pe cer,

Ce-atata străluceşte,

Mă cheamă-n cânt de lerui ler

S-ascult cum îmi vorbeşte:

-"În iesle s-a născut Isus

A cerului Comoară,

El şi-a lăsat Domnia Sus

Pentru păcat să moară,

El a venit ca să îţi dea

Viaţa-n veşnicie..

Tu ce-ai să faci de-acum cu ea?

O vei primi cu bucurie?

Sau îi vei spune.. altădată..

Isuse am să te primesc.."

Şi inima-ţi sta încuiată

Şi-n ea, doar gânduri rele, cresc..

Şi anii trec.. se duc şi vin

Purtând doar frământare.

Şi cântă iar corul divin,

Şi steaua iar răsare...

Şi an de an văd acea stea

Şi-aud acea chemare..

Şi-mi amintesc că-n viaţa mea

Tu m-ai chemat spre Soare,

Să zbor... Cu îngerii, cântând

Colinda cea Măreaţă:

-"căci un copil ni s-a născut

Ca să dea lumii, viaţă!"

De-atâtea ori steau-am văzut

De-atâtea ori m-am bucurat

La ieslea Ta, Iubit Isus

Nu am venit când m-ai chemat...

Dar azi, mă-ntorc, la Tine, vin

Din căi deşerte, rele...

Ţi-aduc inima, prunc Divin

Şi lacrimile mele

C-am rătăcit pe drumul meu

N-am ascultat chemarea,

Şi n-am venit la Dumnezeu

Ca să primesc salvarea...

Dar astăzi.. astăzi vreau Părinte

Steaua să strălucească...

Şi printre puţine cuvinte

Din nou să îmi vorbească...

Şi precum ingeri Ţi-au cântat

Cântări din veşnicie,

Când ai venit nevinovat

Ca să îmi ierţi al meu păcat,

Aşa Isuse şi eu ţie,

Îţi voi cânta neîncetat,

Cântări de bucurie!

Căci viaţa doar Tu mi-ai schimbat

Şi m-ai primit.. şi m-ai iertat

Şi m-ai iubit pentru vecie!

26.12.2019